
Република Србија
ОПШТИНА ЉУБОВИЈА
-Општинска управа-
Број: 004407113 2026 06068 004 000 112 006 04 003      
05.10.2026. године
Љ у б о в и ј а

На основу члана 4. и 94. Закона о запосленима у аутономним покрајинама и јединицама локалне самоуправе („Службени гласник Републике Србије“ бр. 21/2016, 113/2017, 95/2018, 114/2021, 113/2017 - др. закон, 95/2018 - др. закон, 86/2019 - др. закон, 157/2020 - др. закон и 123/2021 - др. закон) и члана 73. и 76. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник Републике Србије“ бр. 107/2023), Општинска управа општине Љубовија, дана 05.10.2026. године, оглашава

ЈАВНИ КОНКУРС ЗА ПОПУЊАВАЊЕ РАДНОГ МЕСТА НАМЕШТЕНИКА У
ОПШТИНСКОЈ УПРАВИ ОПШТИНЕ ЉУБОВИЈА 

1. Орган у коме се радно место попуњава
 - Општинска управа општине Љубовија

2. Подаци о радном месту које се попуњава
- Назив радног места: Чистачица, у звању намештеник – шеста врста радних места, у Одељењу за заједничке, скупштинске и имовинске послове, 1 извршилац.

- Опис послова:
	Одржава хигијену у просторијама и зградама које користи Општинска управа и органи општине; одржава цвеће и зеленило у згради и око ње, чисти простор око објеката и обавља друге послове по налогу руководиоца Одељења и начелника Општинске управе.

            - Услови за рад на радном месту: основно образовање и најмање једна година радног искуства.
Општи услови: Кандидат треба да испуњава и остале услове прописане Законом: да је пунолетан држављанин Републике Србије, да има прописано образовање, да није правноснажно осуђиван на безусловну казну затвора од најмање шест месеци и да му раније није престајао радни однос у државном органу, односно органу аутономне покрајине или јединице локалне самоуправе, због теже повреде дужности из радног односа.
 Положен државни стручни испит за рад у државним органима не представља услов нити предност за заснивање радног односа на радном месту за које је расписан јавни конкурс.


3. Место рада
- Општинска управа општине Љубовија, Војводе Мишића 45, 15320 Љубовија. 

4. Трајање радног односа
- Радни однос се заснива на неодређено време.
5. Провера оспособљености, знања и вештина кандидата у изборном поступку
            У изборном поступку оцењује се способност и вештина одржавања хигијене у просторијама послодавца и то усменом симулацијом док се на завршном разговору са Комисијом врши процена мотивације за рад на оглашеном радном месту, могућих доприноса на раду и прихватања вредности органа општине.

6. Достављање доказа при подношењу пријаве
1) фотокопију или очитану личну карту (са чипом);
2) оригинал или оверену фотокопију дипломе којом се потврђује стручна спрема;
3) оригинал или оверену фотокопију доказа о најмање једну годину радног искуства (потврде, решења или други акти којима се доказује на којим пословима, са којом стручном спремом и у ком временском периоду је стечено радно искуство);
4) оригинал или оверену фотокопију уверења о држављанству и извода из матичне књиге рођених (не старије од 6 месеци);
5) оригинал или оверена фотокопија уверења да кандидат није правноснажно осуђиван на безусловну казну затвора од најмање шест месеци; 
6) оригинал или оверена фотокопија потврде да кандидату раније није престајао радни однос због теже повреде радне дужности из радног односа издате од стране државног органа, односно органа аутономне покрајине или јединице локалне самоуправе, ако је кандидат био у радном односу у неком од ових органа.

          Лице које је већ у радном односу у јединици локалне самоуправе и које се пријављује на јавни конкурс, уместо уверења о држављанству и извода из матичне књиге рођених, подноси решење о распоређивању или решење да је нераспоређен.
[bookmark: _Hlk153987006]
Сви докази који се прилажу у фотокопији морају бити оверени код јавног бележника осим у градовима и општинама у којима исти нису именовани и тада се документа могу оверити у основним судовима  и судским јединицама. Фотокопије докумената које нису оверене од стране надлежног органа неће се разматрати.

[bookmark: _Hlk153987080]Напомена: Орган, по службеној дужности, на основу члана 103. Закона о општем управном поступку („Службени гласник РС”, бр. 18/16 и 95/18 – аутентично тумачење), за кандидате прибавља:
1) уверење о држављанству;
2) извод из матичне књиге рођених;
3) уверење МУП-а да кандидат није правоснажно осуђиван на безусловну казну затвора у трајању од најмање шест месеци.

Међутим, ако у пријави кандидат наведе да жели сам да достави ова документа, тада их мора доставити у оригиналу или овереној фотокопији, у року од 5 радних дана од дана пријема позива за достављање доказа.



7. [bookmark: _Hlk153982729]Предност код избора кандидата
           На овом конкурсу, предност на изборној листи, у случају једнаког броја бодова кандидата, имаће дете палог борца, ратни војни инвалид и борац у складу са чланом 111. Закона о правима бораца, војних инвалида, цивилних инвалида рата и чланова њихових породица („Службени гласник РС“, број 18/20). 

8.  Пријава на јавни конкурс 
[bookmark: _Hlk153982698]Образац пријаве на овај конкурс може се преузети на интернет страници општине Љубовија и у Општинској управи општине Љубовија, канцеларија бр. 25 (у штампаном облику). 

9.  Рок за подношење пријава
[bookmark: _Hlk154298877]Рок за подношење пријава је 15 дана од дана објављивања обавештења о јавном конкурсу у дневним новинама које се дистрибуирају за целу територију Републике Србије. Јавни конкурс биће објављен на интернет страници општине Љубовија и огласној табли Општинске управе општине Љубовија.

10. Адреса на коју се подносе пријаве
           Поштом или непосредно на адресу - Општинска управа општине Љубовија, 15320 Љубовија, Војводе Мишића број 45, са назнаком „За јавни конкурс за попуњавање радног места намештеника - чистачица“. 

11. [bookmark: _Hlk153982543]Место, дан и време када ће се спровести изборни поступак
[bookmark: _Hlk153986759]Изборни поступак биће спроведен у просторијама Општинске управе општине Љубовија. О дану и времену спровођења изборног поступка кандидати ће бити обавештени путем бројева телефона наведених у пријави.

12. Обавеза пробног рада
           Ако на овом конкурсу први пут заснива радни однос у државном органу, органу аутономне покрајине или јединице локалне самоуправе, изабрано лице има обавезу да буде на пробном раду у трајању од 6 месеци од заснивања радног односа. Службенику који не задовољи на пробном раду престаје радни однос.
13. Лице задужено за давање обавештења о конкурсу
Бошко Пантић, запослен на радном месту Руководилац Одељења за заједничке, скупштинске и имовинске послове, контакт телефон 015/561-411. 

Неблаговремене, недопуштене, неразумљиве или непотпуне пријаве биће одбачене.
Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.

								          НАЧЕЛНИК
								ОПШТИНСКЕ УПРАВЕ
[bookmark: _GoBack]								    Владимир Петровић с.р.

